Mantaro (rijeka)
<s>Mantaro (španjolski: Rio Mantaro) je rijeka u sredini Perua, duga 735 km koja zajedno sa rijekom Apurímac formira rijeku Ene.</s>

<s>Hidrologija
Mantaro izvire na sjeveroistoku Jezera Junin pod imenom Upamayo, na nadmorskoj visini od 4,080 metara.</s><s>Od izvora isprva teče prema jugoistoku, zatim svija na sjeveroistok i teče nekih 90 km, nakon tog svija prema jugoistoku i teče ušća u rijeku Apurímac.</s><s>Većim dijelom svog toka korito joj je stisnuto u dubokim kanjonima Anda.</s><s>Na svom toku rijeka prelazi 3,600 metara nadmorske visine i prikuplja vode 6,717 jezera koja pokrivaju površinu od 76.761 hektara.</s><s>Najveća su: Chinchaycocha, Marcapomacocha, Paca, Tranca Grande, Pomacocha , Huascacocha, Hichicocha, Coyllorcocha, Lasuntay, Chuspicocha, Quiullacocha, Yuraicocha, Azulcocha, Carhuacocha i Huaylacancha.</s>

<s>Njen tok se geografski da podjeliti na tri dijela; Gornji, Srednji i Donji Mantaro.</s><s>U Gornjem Mantaru se pored jezera Junín, nalaze i druga najveća jezera koje osiguravaju vodu rijeci tokom čitave godine.</s>

<s>U Srednjem Mantaru koji počinje 80 km nizvodno od jezera Junín, nalazi se akumulaciono jezero Malpaso (na 3,800 nadmorske visine).</s><s>Od njega rijeka teče oko 100 kilometara, u relativno uskoj kotlini i prima lijeve pritoke; Thisgo, Yauli, Huari i Pachacayo i najveću Cunas i dvije desne; Vilcu (Moya-Quillón) i Ichu.</s>

<s>Donji Mantaro proteže se od akumulacionog jezera Tablachace do ušća u rijeku Apurímac, u dužini od 498 km.</s>

<s>Rijeka ima porječje od 34,546 km² koje se prostire po departmanima Junin, Pasco, Huancavelica i Ayacucho.</s>

<s>Mantaro je od velike ekonomske važnosti za Peru, njene hidroelektrane proizvode oko 35% električne energije, kako u njenom slivu živi preko milion stanovnika koji se bave poljoprivredom, važna je i sa tog stanovišta.</s>

<s>Izvori</s>

<s>Vanjske veze</s>

<s>Mantaro River (na portalu Mapcarta) 
 Perú: cuenca del río Mantaro 
Rijeke u Peruu</s>

